|  |
| --- |
| Mestská políciahlavného mesta Slovenskej republiky BratislavyOkrsková stanica Nové Mesto |

***Informácia na zasadnutie***

***Miestneho zastupiteľstva***

## MČ Bratislava - Nové Mesto

## konaného dňa 12.09.2017

### I n f o r m á c i a

***o činnosti Okrskovej stanice***

***mestskej polície Bratislava Nové Mesto***

***za obdobie od 01.06.2017 do 01.09.2017***

*Vypracoval : Informácia obsahuje :*

#### Veliteľ OS MsP BA Nové Mesto 1. Textová časť

*Mgr. Jan KOCSIS 2. Tabuľková časť*

***September 2017***

2

Mestská polícia je poriadkový útvar hlavného mesta Slovenskej republiky Bratislavy, pôsobiaci pri zabezpečovaní vecí verejného poriadku a ochrany životného prostredia na území hlavného mesta SR Bratislavy. Podieľa sa na ochrane dôstojného života obyvateľov a návštevníkov hlavného mesta.

 Mestská polícia je zriadená Všeobecne záväzným nariadením hl. m. SR Bratislavy č. 3/1991 o mestskej polícii zo dňa 18.12.1991 v znení novely č. 6/2013 v súlade so zákonom SNR č. 564/1991 Zb. v znení neskorších predpisov o obecnej polícii a jej oprávnenia sú vymedzené najmä § 3 ods. 1, citovaného zákona.

 Okrsková stanica Mestskej polície Bratislava Nové Mesto je výkonný útvar mestskej polície, ktorá má pôsobnosť v mestských častiach Bratislava Nové Mesto, Bratislava Rača a Bratislava Vajnory s okrskami Kuchajda, Tehelné pole, Kramáre, Račianska, Biely kríž, Rača, Východné, Krasňany a Vajnory.

***1.) Oblasť personálnej práce.***

 Okrsková stanica mestskej polície Bratislava Nové Mesto / ďalej OS MsP NM/ mala k 01.06.2017 personálny stav 38 príslušníkov mestskej polície /ďalej len príslušníci/. Na kamerovom systéme je zaradený 1 zamestnanec.

 Na úseku riadenia boli zaradení 2 príslušníci /veliteľ, zástupca veliteľa/, na úseku objasňovania priestupkov 1 príslušník, na úseku evidovania písomností 1 príslušník, na úseku operačnej služby 5 príslušníci, na úseku výkonu hliadkovej služby 19 príslušníkov a 10 okrskárov, z toho 5 okrskári vykonávali svoju činnosť v MČ Bratislava Rača a Vajnory.

***2.) Oblasť výkonu služby****.*

 Výkon služby príslušníkov OS MsP Bratislava Nové Mesto /ďalej OS MsP NM/ v**mestskej časti Bratislava Nové Mesto** bol zameraný najmä na plnenie úloh vyplývajúcich zo spolupráce mestskej časti Bratislava Nové Mesto a OS MsP NM. Okrskári, ako aj hliadky mestskej polície boli velené do okrsku na základe analýzy zistených priestupkov na úseku zabezpečenia verejného poriadku, ochrany životného prostredia, dodržiavania poriadku čistoty a hygieny v uliciach , na verejných priestranstvách, ako aj na miestach verejnosti prístupných. Pred nástupom výkonu služby boli hliadky riadne inštruované a oboznámené s bezpečnostnou situáciou v jednotlivých okrskoch /Kramáre, Račianska, Tehelné pole, Biely kríž a Kuchajda, kde plnili bezpečnostnú problematiku viď príloha.

 V hodnotenom období bolo celkovo príslušníkmi OS MsP Bratislava NM zistených **2481 udalostí**, z toho bolo zistených v rámci dopravy **1419 priestupkov**, čo predstavovalo 57,1% priestupkov z celkového počtu udalostí riešených OS MsP NM /viď príloha/. Zvýšený nárast riešenia priestupkov na úseku dopravy je spôsobený zabezpečovaním dopravnej situácie v okolí ZŠ O. Nepelu a NTC počas športovo-kultúrnych podujatí konaných v týchto halách.

V rámci riešenia priestupkov uložením blokovej pokuty, bolo v blokovom konaní riešených **1022 priestupkov na sumu 19430,-€.** Tvrdosť pri riešení v blokovom konaní predstavovala **19,- €.**

3

***3.)Oblasť prevencie.***

 Bola zabezpečovaná bežným výkonom služieb hliadkami v jednotlivých okrskoch v rámci Okrskovej stanice MsP Bratislava Nové Mesto. Ďalej bol vykonávaný dozor hliadkami

OS MsP NM v čase od 07.15 hod. do 08.00 hod. počas pracovných dní na bezpečnosť prechodu detí na ZŠ Za kasárňou a   na ZŠ Riazanská na priechodoch pre chodcov počas školského roka a jeho ukončenia ku dňu 30.6.02017. Touto činnosťou bolo OS MsP NM zabezpečené to, že v danom čase a mieste nebola dopravná nehoda s účasťou detí.

 ***4.) Oblasť Monitoringu.***

 Kamerový systém na OS MsP BA NM bol daný do užívania 5.12.2014 na monitorovanie bezpečnostnej situácie v lokalitách Trnavského mýta, na Bajkalskej ul. v okolí obchodného centra POLUS a Miestneho úradu Bratislava – Nové Mesto a v okolí ZŠ O. Nepelu, Račianskeho mýta, v areáli Kuchajda v počte 8 digitálnych kamier. Počas hodnoteného obdobia bolo kamerovým systémom zistených 8 priestupkov**.**

 ***5)Záver :***

Podnety od obyvateľov mestskej časti Bratislava Nové Mesto, ako aj požiadavky od MÚ Bratislava Nové Mesto boli riešené bezodkladne v zmysle platných zákonných ustanovení a všeobecne záväzných právnych predpisov s cieľom zabezpečiť právny stav. Boli prijaté zo strany OS MsP NM také opatrenia, aby zákonné ustanovenia a VZN neboli porušované.

Úlohy, ktoré vyplývajú z činnosti OS MsP BA Nové Mesto boli plnené v rámci možností okrskovej stanice najmä z hľadiska počtu síl a prostriedkov s cieľom, čo najlepšie ich zvládnuť.

 Nemalé sily a prostriedky OS MsP NM boli využívané na zabezpečenie verejného poriadku a zabezpečenia dopravnej situácie počas konania jednotlivých športovo-kultúrnych podujatí v areáli Kuchajda, na futbalovom štadióne Pasienky, v halách NTC a ZŠ O. Nepelu, na Partizánskej lúke, na Kamzíku a pod. Na Kamzíku a na Partizánskej lúke si situácia v hodnotenom období vyžadovala zvýšený výkon služby najmä počas dní pracovného pokoja a sviatkov. Počas jednotlivých podujatí bol zabezpečený verejný poriadok a dopravná situácia.

 Prioritou pre nasledujúce obdobie bude pre OS MsP NM zabezpečiť výkon služby na úseku kontroly dodržiavania všeobecne záväzných nariadení a to najmä na úseku čistoty a poriadku, podmienok držania psov, prevádzkových poriadkov detských ihrísk a areálu Kuchajdy, požívanie alkoholických nápojov mládežou a dodržiavanie zákonnosti neprispôsobivými osobami.